מלקום

**מלקום פיליפה סילבה דה אוליביירה** (בפורטוגזית: **Malcom Filipe Silva de Oliveira**; נולד ב-26 בפברואר 1997), הידוע בקיצור כ**מלקום**, הוא כדורגלן ברזילאי-רוסי המשחק בעמדת הקיצוני בקבוצת אל-הילאל מליגת העל הסעודית.

## קריירת מועדונים
### קורינתיאנס
מלקום נולד בסאו פאולו שבברזיל. הוא גדל במחלקת הנוער של קורינתיאנס. ב-27 באפריל 2014 ערך את הופעת הבכורה שלו בקבוצה, כשעלה כמחליף בדקה ה-71 בניצחון הליגה 2-0 על פלמנגו. ב-19 בספטמבר 2014 הבקיע את שער הבכורה שלו בתיקו 1-1 נגד שאפקואנסה במחזור ה-22 בליגה. במחצית השנייה של עונת  ובעונת  היה לשחקן הרכב קבוע.

### בורדו
ב-31 בינואר 2016 חתם מלקום בבורדו מליגת העל הצרפתית. את הופעת הבכורה ערך שבוע לאחר מכן בהפסד הבייתי נגד סנט אטיין בתוצאה 4–1, כשעלה כמחליף בדקה 69. ב-2017 האריך את חוזהו בקבוצה ונשאר בה עד קיץ 2018.

### ברצלונה
ב-24 ביולי 2018 חתם בברצלונה חוזה ל-5 שנים תמורת 41 מיליון יורו, זאת לאחר שסיכם ברומא והיה על סף חתימה בשורותיה.

ב-1 באוגוסט הבקיע מלקום את שער הבכורה שלו במדי ברצלונה בהפסד 4-2 נגד רומא במשחק גביע האלופות הבינלאומי שנערך בארצות הברית. מלקום זכה בסופר קאפ הספרדי באמצע חודש אוגוסט לאחר ניצחון על סביליה. ב-6 בנובמבר הבקיע מלקום שער ראשון במסגרת ליגת האלופות במשחק נגד אינטר מילאן שנערך בסן סירו שבמילנו. באפריל 2019 הוא הבקיע את השער הראשון שלו במסגרת הליגה הספרדית. במאי 2019 הוא הוחלף במהלך המשחק לקרלס פרס שעבורו זה היה במשחק הראשון בליגה. עונת 2018/2019 זכה מלקום באליפות ספרד בפעם הראשונה בקריירה. תוך זמן קצר הוא עזב את הקבוצה.

### זניט
ממוזער|מלקום במדי זניט, אוגוסט 2019.
ביולי 2019 נודע שזניט סנקט פטרבורג מליגת העל הרוסית בכדורגל מנהלת מגעים מתקדמים לרכישתו מידי ברצלונה. ב-2 באוגוסט 2019 הקבוצה הכריזה על כך רשמית. הוא חתם ל-5 שנים תמורת שכר של 6 מיליון יורו בשנה, כאשר ברצלונה תקבל 40 מיליון יורו בתוספת ל-5 מיליון יורו בדמות בונוסים על הישגי השחקן. את הופעת הבכורה במדי זניט ערך במשחק נגד קרסנודאר, ב-3 באוגוסט 2019, כשעלה להחליף את אלכסיי סוטורמין בדקה ה-72, במשחק שבו קבוצתו סיימה בשוויון 1-1. ברם, הוא נפצע בירכו במהלך אימון, נותח בפינלנד ולא חזר לשחק עד פברואר 2020. ב-14 במרץ 2020 הבקיע את שער הבכורה במדי זניט, בניצחון קבוצתו על אורל. במרץ 2020 חזר לשחק ואף הבקיע במשחק החזרה ובהמשך הוכתר לשחקן החודש של זניט בקרב הצבעה בין אוהדי המועדון. הוא המשיך את יכולתו הטובה גם במחזור 23 כשהבקיע צמד מול צסק"א, במשחק שנערך לאחר הסרת המגבלות בעקבות התפרצות נגיף הקורונה ברוסיה. הוא ערך את הופעת הבכורה בליגת האלופות במדי זניט בהפסד 3:1 ללאציו במחזור הרביעי של שלב הבתים ב-24 בנובמבר 2020.

ביולי 2022 האריך את חוזהו בקבוצה עד 2027. בעונת 2022/2023 הבקיע 10 שערים ב-14 המחזורים הראשונים של העונה. בפברואר 2023 קיבל אזרחות רוסית. הוא הוכתר למלך השערים של העונה אחרי שהבקיע 23 שערים.
### אל-הילאל
בקיץ 2023 חתם באל הילאל הסעודית, תמורת סכום העברה של 60 מיליון יורו.

## בנבחרת
בשנת 2015, כחלק מנבחרת הנוער הברזילאית, מלקולם לקח חלק באליפות דרום אמריקה לנוער שהתקיימה באורוגוואי. בטורניר הוא שותף במשחקים נגד , , ,  ופעמיים מול . בדו-קרב מול הפרואנים הוא כבש את שערו הראשון בנבחרת הנוער.

בקיץ של אותה שנה סייע מלקולם לנבחרת הנוער להגיע לגמר אליפות העולם לנוער בניו זילנד. בטורניר הוא שיחק במשחקים מול , אורוגוואי, ,  ו ו.

ב־17 ביוני 2021 נכלל מלקום בסגל נבחרת ברזיל לאולימפיאדת הקיץ 2020, אך הוחלף לאחר שעל השתתפותו בטורניר קבוצתו זניט הטילה וטו. עם זאת, ב־14 ביולי, בעקבות פציעה של דאגלס אוגוסטו, הוכרז כי זניט אפשרה לו להצטרף לנבחרת. באולימפיאדה זכה עם הנבחרת במדליית זהב בטורניר הכדורגל אחרי ניצחון על ספרד בגמר, כשהבקיע את שער הניצחון בדקה 108.

## תארים
### קבוצתיים
;קורינתיאנס
*אליפות ברזיל : 2015
;ברצלונה
*אליפות ספרד (1): 2018/2019
*הסופר קאפ הספרדי (1): 
;זניט
*ליגת העל הרוסית בכדורגל (4): 2019/2020, 2020/2021, 2021/2022, 2022/2023
*הסופר קאפ הרוסי בכדורגל (3): ,  
;אל-הילאל
*הסופר קאפ הסעודי (1): 2023/2024
### אישיים
;זניט
*מלך השערים של ליגת העל הרוסית בכדורגל: 2022/23

## קישורים חיצוניים

* מלקום באתר זניט סנקט פטרבורג
* מלקום באתר ליגת העל הרוסית בכדורגל

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:סאו פאולו: כדורגלנים
קטגוריה:כדורגלני קורינתיאנס
קטגוריה:כדורגלני בורדו
קטגוריה:כדורגלני ברצלונה
קטגוריה:כדורגלני זניט סנקט פטרבורג
קטגוריה:כדורגלני אל-הילאל
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת טוקיו (2020)
קטגוריה:ספורטאים ברזילאים בצרפת
קטגוריה:ספורטאים ברזילאים בספרד
קטגוריה:ספורטאים ברזילאים ברוסיה
קטגוריה:ספורטאים ברזילאים בערב הסעודית
קטגוריה:ברזילאים שנולדו ב-1997